গণতন্ত্র মঞ্চ

গণতন্ত্র মঞ্চ বাংলাদেশের পাঁচটি রাজনৈতিক দলের সমন্বিত একটি রাজনৈতিক জোট। দলগুলো হলো: জেএসডি, নাগরিক ঐক্য, বিপ্লবী ওয়ার্কার্স পার্টি, গণসংহতি আন্দোলন, ভাসানী জনশক্তি পার্টি। জোটের মধ্যে ভাসানী জনশক্তি পার্টি বাদে অন্য দলগুলো নির্বাচন কমিশন দ্বারা নিবন্ধিত।

 ইতিহাস 
২০২২ সালের ৮ই আগস্ট জোটটি নিজেদের প্রতিষ্ঠা ঘোষণা করে। শুরুতে ৭টি রাজনৈতিক দল নিয়ে এই জোট প্রতিষ্ঠিত হয়। পরবর্তীতে ২০২৩ সালের মে মাসে গণ অধিকার পরিষদ জোট থেকে বের হয়ে আসে। এরপর জোটের আরেক দল রাষ্ট্র সংস্কার আন্দোলন ২০২৫ এর নভেম্বরে গণতন্ত্র মঞ্চ থেকে বের হয়ে যাওয়ার ঘোষণা দেয়। পরবর্তীতে ৭ ডিসেম্বর, ২০২৫ এ রাষ্ট্র সংস্কার আন্দোলন এনসিপি ও এবি পার্টির সাথে গণতান্ত্রিক সংস্কার জোট নামে নতুন জোট গঠন করে। এর আগে গণতন্ত্র মঞ্চের এই ৭টি দল এনসিপি ও এবি পার্টি কে সঙ্গে নিয়ে ৯ দলীয় জোট গঠন করার চেষ্টা করে যার উদ্দেশ্য ছিল বিএনপির মিত্রশক্তি হিসেবে আবির্ভূত হওয়া। তবে রাষ্ট্র সংস্কার আন্দোলন, এনসিপি ও এবি পার্টি এতে রাজি হয়নি। অপরদিকে জোনায়েদ সাকির গণসংহতি, মাহমুদুর রহমান মান্নার নাগরিক ঐক্য, আ স ম আবদুর রবের জেএসডির মত দলগুলো বিএনপির জোট ছাড়তে রাজি হয়নি।

 তথ্যসূত্র 

বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশে রাজনৈতিক দলের জোট